Este tratamentul prin care se obţine distrugerea permanentă a foliculilor de păr, în procent maxim posibil de atins de 90-95% pentru femei şi 70-75% pentru bărbaţi, cu variaţii pentru fiecare zonă a corpului.
Firele rămase după ciclul de şedinţe de tratament de epilare definitivă vor deveni foarte subţiri şi depigmentate, având un aspect uşor asemănător cu velus-ul ("puful"). Rezultatele depind de: vârstă, grosimea părului, adâncimea la care sunt rădăcinile, tipul de piele, numărul de tratamente de epilare laser.
Din acest motiv nu este etic a se preciza cu exactitate numărul de şedinţe ce vor fi necesare pentru a încheia un curs de tratament, ci se precizează un interval ce s-a observat prin studii a fi suficient, în marea majoritate a cazurilor pentru femeile şi bărbaţii ce urmează epilare definitivă.